PolyAgent/wiki_georgian_en_parallel_20231101 huggingface dataset:
ბალჯილი (იუსუფელის რაიონი)

ბალჯილი (იუსუფელის რაიონი)
ბალჯილი (სიტყვასიტყვით: „მეთაფლე“) — სოფელი იუსუფელის რაიონში, ართვინის პროვინცია, თურქეთი. მდებარეობს ართვინიდან 131 კილომეტრში, ხოლო რაიონის ცენტრ იუსუფელიდან 26 კილომეტრში. 2021 წლის მონაცემებით სოფელში 101 ადამიანი ცხოვრობს.
ისტორია
სოფლის ძველი ისტორიული, ქართული სახელწოდებაა ბალხი. იუსუფელის რაიონში არის ერთ-ერთი სოფელი, სადაც დღესაც ქართულად ლაპარაკობენ. ადგილობრივ ტოპონიმებში გვხვდება ბევრი ქართული სახელი, კერძოდ: Abazianni (აბაზიანნი), Balhibari (ბალხიბარი), Balhibari Tke (ბალხიბარი ტყე), Gağmi Kanebi (გაღმი ყანები), Didaho (დიდახო).
სოფელში არის X საუკუნის არხი, რომელიც ადგილობრივთა გადმოცემით, თამარ მეფეს გაუყვანია. ეს არხი გამოდის სოფელ ქოლიქთან ახლოს მდებარე ე. წ. „თამარის აუზიდან“. არხის გაყვანის პერიოდში სოფელიც და მიმდებარე ტერიტორია საქართველოს შემადგენლობაში შედიოდა. XI საუკუნეში სოფელი დროებით სელჩუკთა სახელმწიფოს შემადგენლობაში მოექცა თუმცა 1121 წელს დიდგორის ბრძოლის შემდეგ კვლავ საქართველოს შემადგენლობაშია და შედის სამცხე-საათაბაგოს შემადგენლობაში. ოსმალები ამ ტერიტორიაზე XVI საუკუნეში გამოჩდნენ და სოფელიც მათ ხელში გადავიდა. სოფელი ჯერ ლივანეს სანჯაყის ნაწილი გახდა, შემდეგ კი ჩილდირის პროვინციის შემადგენლობაში შევიდა. ბალჰში, რომელიც 1835 წელს ლივანე-ი-ულიას სანჯაყის კავკასიის ქვეუბნის სოფელად იყო რეგისტრირებული, იმ დროისთვის 65 კომლი და 230 მამაკაცი ცხოვრობდა. ოსმალეთის ადმინისტრაციამ აღწერა მხოლოდ მამრობითი სქესის მოსახლეობა. ამიტომ სოფლის მთლიანი მოსახლეობის მიახლოებითი რიცხვის დასადგენად საჭიროა იმდენი ქალის დამატება, რამდენიც მამაკაცია. შედეგად გამოდის, რომ სოფელში 460 ადამიანი ცხოვრობს და ერთ კომლზე საშუალოდ 7 კაცია.
ბალხი 1876 წლისათვის ლაზისტანის სანჯაყში შედიოდა და ამ დროისათვის სოფელში ცხოვრობდა 61 ოჯახი და 192 მამაკაცი. აქაც ასევე მხოლოდ მამრობითი მოსახლეობაა აღწერილი. წინა აღწერასთან შედარებით მოსახლეობა შემცირებულია. სოფლის მეურნეობით დაკავებულებს ჰყავდა 30 ხარი, 30 ძროხა, 3 ცხენი, 400 თხა და 395 ცხვარი. რუსეთ-ოსმალეთის 1877-1878 წლების ომის შედეგად სოფელი კვლავ ოსმალეთის მმართველობის ქვეშ რჩება.
1928 წლისათვის სოფელს ბალჰი (بالح) ეწოდება და შედის ართვინის პროვინციის იუსუფელის რაიონში. 1935 წლის საყოველთაო აღწერის მიხედვით სოფელი ერზრუმის პროვინციის ნაწილია. ამ პერიოდში სოფლის მოსახლეობა 475 ადამიანისაგან შედგებოდა. სოფელს სახელი შეეცვალა 1959 წელს ტოპონიმის „უცხო წარმომავლობის“ გამო და ეწოდა ბალჯილი, თუმცა ოფიციალურ ჩანაწერებში გამოიყენებოდა ორივე ფორმა Balcılı (Balh).
სოფელში მდებარეობს 1828 წელს აშენებული ერთსართულიანი, ერთმინარეთიანი მეჩეთი.
სქოლიო
იუსუფელის რაიონის სოფლები
Lasioglossum palaonicum

Lasioglossum palaonicum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1939 წელს.
იხილეთ აგრეთვე
Lasioglossum-ის სახეობების სია
სქოლიო
palaonicum
როდაქსის სახლი

როდაქსის სახლი — ისტორიული შენობა ქალაქ პუშკინში. აშენდა 1836-1839 წლებში. მიეკუთვნება რეგიონალური მნიშვნელობის კულტურული მემკვიდრეობის ობიექტებს . მდებარეობს ორანჟერეის ქუჩაზე, სახლი №19/18, პუშკინის ქუჩის კუთხეში, ტაძრის მოედანთან.
ისტორია
1835 წელს კერძო საცხოვრებელი კორპუსების მშენებლობისთვის მიწის ნაკვეთები გამოიყო. ხუთივე სახლის პროექტი არქიტექტორ სებასტიან ჩერფოლიომ შექმნა, რომელიც ერთიან დიდ კომპლექსს ქმნის. ამ კომპექსში შედის ასევე, როდაქსის სახლი. XX საუკუნის დასაწყისში, 1917 წლამდე, სახლში ცხოვრობდა მღვდელი იოანე (კოჩუროვი), ახალმოწამე. 1949 წელს, დიდი სამამულო ომის შემდგომ განადგურებული სახლი, აღადგინეს და საცხოვრებლად გადასცეს ლიტერატურის საკავშირო ინსტიტუტის თანამშრომლებს.
არქიტექტურა
სახლი გაფორმებულია კათედრის მოედანზე მდებარე ზვეგინცევის სახლის მსგავსად. იგი სამსართულიანია (ცოკოლის მაღალი სართულის ჩათვლით, რომელიც რუსტირებულია და კვადრატული გეგმისაა. სახლის ფასადი შესანიშნავი სტილით არის გაფორმებული კერძოდ, თხელი სანდრიკებით და ფრიზებით. ჭარბობს ყვავილების ორნამენტი, ფრიზზე მეორდება წყვილი გედის გამოსახულება. გაფორმებაში ჭარბობს ბიზანტიური მოტივები, რომელიც გამოიყენება ძველ რუსულ არქიტექტურაში.
ლიტერატურა
Семенова Г. В. Царское Село: знакомое и незнакомое. — М.: Центрполиграф, 2009. — С. 363—364. — 638 с. — ISBN 978-5-9524-4249-8.
რესურსები ინტერნეტში
სქოლიო
სანქტ-პეტერბურგის კულტურული მემკვიდრეობის რეგიონალური ობიექტები
ლუკასიელი პროფესორები მათემატიკაში

ლუკასიელი პროფესორები მათემატიკაში
ლუკასიელი პროფესორი — მათემატიკური პოსტი, რომელიც პროფესორებს უკავიათ კემბრიჯის უნივერსიტეტში. პოსტი დაფუძნდა 1663 წელს ჰენრი ლუკასის მიერ, ოფიციალურად კი 1664 წლის 18 იანვარს შეიქმნა ინგლისის მეფე ჩარლზ II-ის მიერ.
ლიტერატურა
Kevin Knox and Richard Noakes, From Newton to Hawking: A History of Cambridge University's Lucasian Professors of Mathematics ISBN 0-521-66310-5
ოიოს შტატი

ოიოს შტატი — შტატი ნიგერიის სამხრეთ-დასავლეთ ნაწილში.
ადმინისტრაციული ცენტრი — ქალაქი იბადანი.
ფართობი — 28 454 კმ², მოსახლეობა — 5 580 894 ადამიანი (2006).
გეოგრაფია
ოიოს შტატის საერთო ფართობი შეადგენს 28 454 კმ²-ს. ლანდშაფტი ძირითადად წარმოადგენს მთებს და ზეგნებს (ზღვის დონიდან 500 მეტრ სიმაღლეზე სამხრეთში და 1219 მეტრამდე ჩრდილოეთში).
ყველაზე უფრო დიდი მდინარეებია: ოგუნი, ობა, ოიანი, ოტინი, ოფიკი, სასა, ონი, ოსუნი.
ბუნების ობიექტებია: ოიოს ძველი ეროვნული პარკი, სადაც მდებარეობს გაქრობის საფრთხის ქვეშ მყოფი აფთრისებრი ძაღლის განსახლების თავდაპირველი არეალი.
ისტორია
ქალაქი იბადანი იყო დასავლეთის რეგიონის ადმინისტრაციული ცენტრი.
1948 წელს ქალაქ იბადანში გაიხსნა იბადანის უნივერსიტეტი, ერთ-ერთი პირველი უმაღლესი სასწავლებელი დასავლეთ აფრიკაში. ოიოს შტატი შეიქმნა 1976 წლის 3 თებერვალს დასავლეთის შტატის ბაზაზე. 1991 წელს ოიოს შტატიდან გამოიყო ოსუნის შტატი.
მოსახლეობა
ოიოს შტატის მოსახლეობის უმრავლესობას შეადგენს იორუბას ეთნოსი (სუბეთნიკური ჯგუფებია — ოიო, იბადანი, იბარაპასი).
ყველაზე უფრო დიდი ქალაქებია — იბადანი, ისეიინი, ოგბომოშო, ოიო.
ადმინისტრაციული დაყოფა
ოიოს შტატი დაყოფილია 33 თვითმმართველობის რაიონად.
რესურსები ინტერნეტში
შტატის ოფიციალური საიტი
Directory of Cities and Towns in Oyo State, Nigeria
Oyo State Ministry of Industry Applied Science & Technology
PEOPLE, POPULATION AND SETTLEMENT OnlineNigeria
სქოლიო
ნიგერიის შტატები
შევარდენი (ყაზბეგის მუნიციპალიტეტი)

შევარდენი (ყაზბეგის მუნიციპალიტეტი)
შევარდენი — ნასოფლარი საქართველოში, ყაზბეგის მუნიციპალიტეტში (კობის თემი), მდებარეობს თრუსოს ხეობაში, მდინარე თერგის მარცხენა ნაპირზე. ზღვის დონიდან 2020 მეტრი, სტეფანწმინდიდან 23 კილომეტრი.
დემოგრაფია
2014 წლის აღწერის მონაცემებით სოფელში უკვე აღარავინ ცხოვრობს.
ლიტერატურა
სქოლიო
ყაზბეგის მუნიციპალიტეტის ნასოფლარები
კიმბერლი

კიმბერლი — ქალაქი აშშ-ში. მდებარეობს აიდაჰოს შტატში, ტვინ-ფოლსის ოლქში. 2010 წლის მონაცემებით ქალაქის მოსახლეობა შეადგენს 3264 კაცს.
იხილეთ აგრეთვე
აიდაჰოს ქალაქების სია
აიდაჰოს ქალაქები
ტირანოვების კოშკი

ტირანოვების კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ შუა როკში. აგებულია გვიან შუა საუკუნეებში.
გეგმით ოთხკუთხა კოშკი ნაგებია ფიქალით, ფლეთილი ქვითა და კირის დუღაბით. კარი გაჭრილია სამხრეთით მეორე სართულის დონეზე. სარკმლები ოთხივე კედელშია დატანებული.
ლიტერატურა
შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ჯავის მუნიციპალიტეტის კოშკები
ალბანური ენა

ალბანური ენა (ალბანურად: shqip ან gjuha shqipe; ითარგმნება, როგორც ალბანური ენა) — ალბანელების ენა, არის ინდოევროპული ოჯახის ცალკე ჯგუფის ენა. ვარაუდობენ, რომ ალბანური ენა გამქრალი პალეობალკანური ენების წარმომადგენელია. იგი გენეტიკურად ყველაზე ახლოს დგას ილირიულთან, მესაპურთან და თრაკიულთან. ალბანურად დაახლოებით 5 მილიონი ადამიანი საუბრობს, ძირითადად, ალბანეთში, კოსოვოში (სერბეთი), ჩრდილოეთ მაკედონიასა და საბერძნეთში.
ალბანური პირველად მოხსენიებულია დუბროვნიკში ნახულ XIII საუკუნის ბოლოს გაკეთებულ დანაშაულის შესახებ ანგარიშში. ალბანურის პირველი აუდიოჩანაწერი გაკეთებულია ნორბერტ იოკლის მიერ 1914 წლის 4 აპრილს ქალაქ ვენაში.
ზოგადი ცნობები
მოლაპარაკეთა რაოდენობა: < 5,5 მლნ
ენის კოდი: sq
სახელწოდება: Gjuha shqipe
დამწერლობა: ლათინური, წერილობითი ძეგლები XVI ს-დან
სტატუსი
ოფიციალური ენა:
ალბანეთი
სერბეთი
კოსოვო
ჩრდილოეთი მაკედონია
გავრცელების არეალი:
თურქეთი, საბერძნეთი, იტალია, ბულგარეთი, უკრაინა
გრამატიკა
მე-17 საუკუნეში იყო მცდელობა, ალბანური ენისთვის ორიგინალური ანბანი შეექმნათ, მაგრამ იგი წარუმატებლად დასრულდა. ალბანური ანბანი ასე გამოიყურება: a, b, c, з, d, dh, e, ё (რედუცირებული ხმოვანი), f, g, gj, h, i, j, k, l, ll, m, n, nj, o, p, q, r, rr, s, sh, t, th, u, v, x, xh, y, z, zh. იგი შედგება 36 ასოსაგან, რომელთაგან 7 ხმოვანს აღნიშნავს, 29 - თანხმოვანს. ენაში არის, აგრეთვე, დიგრაფები: dh, gj, ll, nj, rr, sh, th, xh, zh.
მორფოლოგია საკმაოდ რთულია. ალბანურში არის 8 დრო, 2 ასპექტი და 6 ბრუნვა. წინადადებაში სიტყვათა წყობა ასეთია: ქვემდებარე-შემასმენელი-დამატება. ზედსართავი სახელი ხშირად დგას ბოლო ადგილზე.
ლექსიკა
ფრაზები და სიტყვები
გამარჯობა: Tungjatjeta; Allo
კეთილი იყოს თქვენი მობრძანება: Mirë se vini; Mirë se erdhët
გმადლობთ: Faleminderit; Faleminderit shumë
კი / არა: Po / Jo
გეთაყვა: Ju lutem; Të lutem
ნახვამდის: Mirë upafshim
ფონოლოგია
თანხმოვანთა ცხრილი
იხილეთ აგრეთვე
ილირიული ენა
ლიტერატურა
Banfi, Emanuele. Storia linguistica del sud-est europeo. Milano 1991
Bopp, Franz. Über das Albanesische in seinen verwandtschaftlichen Beziehungen. Berlin (1855)
Buchholz, Oda / Fiedler, Wilfried: Albanische Grammatik ; Leipzig : VEB Verlag Enzyklopädie, (1987)
Camaj, Martin. Albanian Grammar. Wiesbaden, Germany: Otto Harrassowitz.
Çabej, Eqrem. Disa probleme themelore të historisë së vjetër të gjuhës shqipe. BUSHT,SSHSH 1962/4 (In German SA 1964/1)
რესურსები ინტერნეტში
Drejtshkrimi i gjuhës shqipe (Orthography of the Albanian Language)
Albanian Translation
Albanian Language and Literature Portal
Albanian Dictionary
Albanian Swadesh list of basic vocabulary words
სქოლიო
ინდოევროპული ენები
ემილ ვერჰარნი

ემილ ვერჰარნი (Emile Verhaeren; დ. 21 მაისი, 1855 — გ. 27 ნოემბერი, 1916) — ბელგიელი ფრანგულენოვანი მწერალი, სიმბოლიზმის სკოლის ერთ-ერთი მთავარი დამაარსებელი.
დაიბადა ფრანგულენოვან საშუალო შეძლების ოჯახში. თერთმეტი წლის ასაკში იეზუიტთა მკაცრი რეჟიმის სკოლაში აგზავნიან გენტში, სადაც ის სრულიად ფრანგული ზეგავლენის ქვეშ ექცევა. სკოლის დასრულების შემდეგ ლუვენის უნივერსიტეტში იურისპრუდენციას სწავლობს. აქ გამოდის მისი პირველი ლიტერატურული ნაწარმოები უნივერსიტეტის სტუდენტურ გაზეთში. უნივერსიტეტის წლების განმავლობაში ის მრავალ მსგავსი აზროვნების სტუდენტს უახლოვდება. მოგვიანებით ისინი რევოლუციური ლიტერატურული ჟურნალის "La Jeune Belgique" (ახალგაზრდა ბელგიელი) თანარედაქტორები ხდებიან.
იურისპრუდენციაში დოქტორის ხარისხის მიღების შემდეგ ვერჰარნი ედმონდ პიკარის, ცნობილი კრიმინალური ადვოკატი, შეგირდი ხდება (1881-1884), რომელიც ასევე მნიშვნელოვანი ფიგურა იყო ბრიუსელის ხელოვანთა წრეებში. მისი წყალობით ემილ ვერჰარნი ხშირად ხვდებოდა ახალგაზრდა რადიკალური აზროვნების მწერალთა და ხელოვანთა თავყრილობებზე დასავლეთ ევროპაში ხელოვნების ძირეული განახლების პერიოდში. მათი გავლენის შედეგად ემილი სასამართლო სამსახურს მალევე ანებებს თავს და საკუთარ ცხოვრებას პოეზისა და ლიტერატურას უძღვნის.
რესურსები ინტერნეტში
Selected poems by Verhaeren
Les campagnes hallucinées, 1893
სქოლიო
ბელგიელი მწერლები
სიმბოლისტი მწერლები
დაბადებული 1855
გარდაცვლილი 1916
გულშიშველა

გულშიშველა — თხილის ქართული კულტივირებული ჯიში, მიღებულია ბუნებრივი შეჯვარების შედეგად. გავრცელებულია დასავლეთ და აღმოსავლეთ საქართველოში.
ლიტერატურა
არყისებრნი
მოლაისახლი

მოლაისახლი — სოფელი აზერბაიჯანში, მთიანი შირვანის რეგიონის ისმაილის რაიონში. მოსახლეობის რაოდენობა — 1,051 კაცი.
რესურსები ინტერნეტში
ისმაილის რაიონის სოფლები
Laramate District

Laramate District is one of twenty-one districts of the province Lucanas in Peru.
Geography
One of the highest mountains of the district is Yana Ranra at approximately . Other mountains are listed below:
References
თეთრი ბუ

თეთრი ბუ (Bubo scandiacus, სინონიმები Bubo scandiaca, Nyctea scandiaca) — ფრინველი ნამდვილ ბუსებრთა ოჯახისა. გავრცელებულია ჩრდილოეთ ამერიკის, ევროპისა და აზიის ტუნდრის ზონაში და ჩრდილოეთ ყინულოვანი ოკეანის ზოგიერთ კუნძულზე. მომთაბარეა, ზამთარში ველების ზონამდე ინაცვლებს. თეთრ ბუმბულზე მეტ-ნაკლებად შესამჩნევი მურა ლაქები აქვს. მისი სხეულის სიგრძეა 55-65 სმ, ფრთების შლილი — 150-160 სმ, წონა — 1,5-2,5 კგ. კვერცხებს (3-11) დებს მაისის შუა ან ბოლო რიცხვებში ხავსით ამოფენილ ორმოში. კრუხობს ერთ თვემდე. იკვებება ლემინგებით და მათ რაოდენობაზეა დამოკიდებული თეთრი ბუს გამრავლების ინტენსივობაც.
ლიტერატურა
ბუსნაირნი
OVO

OVO — პიტერ გებრიელის კონცეპტუალური ალბომი, რომელიც ამავე დროს არის შოუს The Millennium Show თანმხლები მუსიკალური მასალა. ალბომი გამოვიდა 2000 წლის 29 აგვისტოს. მის ჩაწერაში მონაწილეობა მიიღეს ნენე შერიმ, რეპერმა როსკომ, რიჩი ჰევენსმა, ელიზაბეტ ფრეიზერმა და სხვა მუსიკოსებმა. ალბომში გამოყენებულია უამრავი ელექტრონული თუ ტრადიციული ინსტრუმენტი. აუდიოდისკზე ჩაწერილია ოვოს, ალბომის მთავარი გმირის ისტორია, შეზღუდული რაოდენობით გამოცემულ დისკებს კი თან ახლავს ამ ისტორიის წიგნი.
სიმღერები ამ ალბომიდან შესრულდა ჯულს ჰოლანდის გადაცემაში - ესენი იყო Father, Son და Downside Up. (ორივე შეტანილია პიტერის DVD დისკზე Still Growing Up: Live & Unwrapped). რამდენიმე სიმღერა (Father, Son, The Tower That Ate People, White Ashes, და Downside Up) აგრეთვე სრულდებოდა პიტერის ტურის Growing Up Live მსვლელობისას. სიმღერაში Downside Up ვოკალურ პარტიას ასრულებდა მელანი გებრიელი, პიტერის შვილი.
პიტერი იხსენებს:
სიმღერების სია
შეზღუდული გამოცემა
Low Light – 6:37
The Time of the Turning – 5:07
The Man Who Loved the Earth/The Hand That Sold Shadows – 4:15
The Time of the Turning (Reprise)/The Weaver's Reel – 5:37
Father, Son – 4:55
The Tower That Ate People – 4:49
Revenge – 1:31
White Ashes – 2:34
Downside-Up – 6:04
The Nest That Sailed the Sky – 5:05
The Tree That Went Up – 2:14
Make Tomorrow – 11:01
დამატებითი დისკი
The Story of OVO
სტანდარტული გამოცემა
The Story of OVO (შეტანილია ალბომის მხოლოდ ამ გამოცემაში) – 5 : 21
Low Light – 6 : 37
The Time of the Turning – 5 : 06
The Man Who Loved the Earth/The Hand That Sold Shadows – 4 : 15
The Time of the Turning (რეპრიზა)/The Weaver's Reel – 5 : 37
Father, Son – 4 : 55
The Tower That Ate People – 4 : 49
Revenge – 1 : 31
White Ashes – 2 : 34
Downside-Up – 6 : 04
The Nest That Sailed the Sky – 5 : 05
Make Tomorrow – 10 : 01
რესურსები ინტერნეტში
ინფორმაცია საიტზე Discogs
სქოლიო
კონცეპტუალური ალბომები
პიტერ გებრიელის საუნდტრეკები
2000 წლის საუნდტრეკები
Real World Records-ის ალბომები
გუკოვოს ნიკოლოზ საკვირველთმოქმედის ეკლესია

გუკოვოს ნიკოლოზ საკვირველთმოქმედის ეკლესია — მართლმადიდებლური ეკლესია კრასნოსულინის რაიონის სოფელ გუკოვოში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას. ეკლესიის მშენებლობა დაასრულეს 1887 წელს.
ეკლესიის მისამართი: რუსეთი, როსტოვის ოლქი, კრასნოსულინის რაიონი, სოფელი გუკოვო.
ისტორია
ნიკოლოზ საკვირველთმოქმედის ეკლესია ხუტორ გუკოვოში ააშენეს 1887 წელს, მას შემდეგ რაც ადგილობრივმა მაცხოვრებლებმა თხოვნით მიმართეს დონისა და ნოვოჩერკასკის მთავარეპისკოპოს მიტროფანეს. აქამდე გუკოვოში არ იყო არანაირი ეკლესია, ამის გამო კაზაკები სალოცავად დადიოდნენ ნაწილი ხუტორ სოკოლოვო-კუნდრიუჩენსკში, ხოლო ნაწილი ხუტორ სულინსკში. ეს მათთვის საკმაოდ მოუხერხებელი იყო, განსაკუთრებით მდინარეების ადიდების პერიოდში.
გუკოვოს ნიკოლოზ საკვირველთმოქმედის ეკლესიაში მხოლოდ გუკოვოს მოსახლეობა არ დადიოდა მოსალოცად. მრევლი ასევე დადიოდა ზამჩალოვოდან, დოლოტინადან, ბოლშე-ზვერევსკიდან და ხუტორ პავლოვსკიდან. ყველა ეს ეკლესია მდებარეობდა გუკოვს გარშემო და არცერთს არ ჰქონდა საკუთარი ეკლესია.
ეკლესია სხვა ეკლესიებისაგან განსხვავებით, რომლებიც დაანგრიეს საბჭოთა ხელისუფლების ბრძანების შესაბამისად ან დაინგრა საომარი მოქმედებების დროს, გადაურჩა როგორც ოქტომბრის რევოლუციას, ასევე რუსეთის სამოქალაქო ომსა და მეორე მსოფლიო ომის პერიპეტიებს.
1978-1986 წლებში ეკლესიაში მიმდინარეობდა რეკონსტრუქცია, იგი მნიშვნელოვნად გააფართოეს, გათხარეს ახალი ფუნდამენტი, კედლები მოაპირკეთეს აგურით. 1992 წელს მხატვარმა ლ. შარხუნმა დაასრულა ეკლესიის შიდა კედლების მოხატვა.
რესურსები ინტერნეტში
ეკლესიის ოფიციალური საიტი
სქოლიო
როსტოვის ოლქის ეკლესიები
Leptogenys peuqueti

Leptogenys peuqueti is a species of ant of the subfamily Ponerinae. It is found in India, Sri Lanka, China, Vietnam, and Philippines.
References
External links
at antwiki.org
Animaldiversity.org
Itis.org
Ponerinae
Hymenoptera of Asia
Insects described in 1887
Porto Alegre do Norte

Porto Alegre do Norte is a municipality in the state of Mato Grosso in the Central-West Region of Brazil.
See also
List of municipalities in Mato Grosso
References
Municipalities in Mato Grosso
100 უდიდესი ბრიტანელი

100 უდიდესი ბრიტანელი — BBC-ის ეთერში 2002 წელს გასული გადაცემა. იგი დაფუძნებული იყო ბრიტანელი საზოგადოების იმ საყოველთაო გამოკვლევაზე, რომლის მიხედვითაც დადგინდა ბრიტანეთის ისტორიაში 100 ყველაზე გამოჩენილი მოღვაწის ვინაობა. პროგრამა „უდიდესი ბრიტანელები“ შეიცავს ასევე ტოპ-ათეულსაც, რომლის არც ერთი წევრი გადაცემის დროისთვის უკვე არ იყო ცოცხალი.
სიის ტოპ-ათეული
რესურსები ინტერნეტში
Churchill memorial press release
BBC Great Britons press release
BBC Great Britons book and links at National Portrait Gallery
100 great Britons – A complete list—Mail Online
დიდი ბრიტანეთის ტელეგადაცემები
ხალხთა სიები
ნიკოლოზ სანიშვილი

ნიკოლოზ სანიშვილი (დ. 24 დეკემბერი, 1902, ქუთაისი — გ. 26 ოქტომბერი, 1995) — ქართველი რეჟისორი და სცენარისტი, საქართველოს სახალხო არტისტი (1964).
ბიოგრაფია
დაიბადა 1902 წლის 24 დეკემბერს ქუთაისში. დაამთავრა ბალანჩივაძის სახელობის მუსიკალური სასწავლებელი. 1921–1924 წლებში სწავლობდა თბილისის სახელმწიფო უნივერსიტეტის ელექტრო–მექანიკურ ფაკულტეტზე, 1923 წელს სწავლობდა სახალხო განათლების კომისარიატთან არსებულ კინომსახიბოთა სკოლაში. მან 1931 წელს დამოუკიდებლად გადაიღო დოკუმენტური ფილმი „ნავთობის ხუთწლედის ბოლშევიკები“. 1932 წელს გადაიღო ფილმი „უდაბნო“. 1960 წელს სლოვაკ კინემატოგრაფისტებთან ერთად გადაიღო ფილმი — „შეწყვეტილი სიმღერა“.
ჯილდოები და აღიარება
1964 — საქართველოს სსრ სახალხო არტისტი
ჩეხოსლოვაკიის შრომის ორდენი
ფილმოგრაფია﻿
დამდგმელი რეჟისორია ფილმებისა
1932 — „უდაბნო“
1946 — „დავით გურამიშვილი“
1949 — „ბედნიერი შეხვედრა“
1950 — „გაზაფხული საკენში“
1954 — „ისინი ჩამოვიდნენ მთიდან“
1956 — „აბეზარა“
1957 — „ქალის ტვირთი“
1960 — „შეწყვეტილი სიმღერა“
1962 — „თოჯინები იცინიან“
1964 — „ხევისბერი გოჩა“
1966 — „შეხვედრა მთაში“
1968 — „განგაში“
1970 — „ჩერმენი“
1971 — „დაისი“
1972 — „ჩარი რამა“
1974 — „ღამის ვიზიტი“
1975 — „ჩიტის რძე“
1977 — „სიცოცხლე ერმილეს“
1980 — „სახლი ლესნაიაზე“
1985 — „მევლუდი“
სცენარის ავტორია ფილმებისა
1932 — „უდაბნო“
1946 — „დავით გურამიშვილი“
1950 — „გაზაფხული საკენში“
1954 — „ისინი ჩამოვიდნენ მთიდან“
1957 — „ქალის ტვირთი“
1960 — „შეწყვეტილი სიმღერა“
1964 — „ხევისბერი გოჩა“
1966 — „შეხვედრა მთაში“
1968 — „განგაში“
1970 — „ჩერმენი“
1971 — „დაისი“
1972 — „ჩარი რამა“
1985 — „მევლუდი“
გადაღებულია ფილმებში
1929 — „უკანასკნელი საათი“
1927 — „მთის კანონი“ (დოლგათი – ისმაილის მეგობარი)
1925 — „შუქურას საიდუმლოება“ (მებადური)
1925 — „წარსულის საშინელებანი“
1925 — „ათასის ფასად“ ("დაჰკრა ჟამმა")
რესურსები ინტერნეტში
ეროვნული ფილმოგრაფია — ნიკოლოზ სანიშვილი
ქართველი კინორეჟისორები
დაბადებული 24 დეკემბერი
დაბადებული 1902
ქუთაისში დაბადებულები
გარდაცვლილი 26 ოქტომბერი
გარდაცვლილი 1995
ნ
Yeni Novruzlu

Yeni Novruzlu is a village and municipality in the Saatly Rayon of Azerbaijan. It has a population of 881.
References
Populated places in Saatly District
ზემო შუახევის ნამოსახლარი

ზემო შუახევის ნამოსახლარი — არქეოლოგიური ძეგლი მდებარეობს დუშეთის მუნიციპალიტეტის სოფელ ზემო შუახევის თავში. თარიღდება გვიანდელი ბრინჯაოსა და ადრინდელი რკინის ხანით. 1974 წელს, ძეგლზე სადაზვერვო სამუშაოები ჩაატარა ივანე ჯავახიშვილის სახელობის ინსტიტუტის ნარეკვავის არქეოლოგიურმა ექსპედიციამ (ხელმძღვანელი ლ. წითლანაძე). სადაზვერვო თხრილში მოპოვებული არქეოლოგიური მასალა და სხვადასხვა დროს აკრეფილი ნივთების (რელიებური ორნამენტით შემკული ორი ფუყე სამაჯური, ბრინჯაოს ცილინდრული გვერდჩაჭრილი ორი ზარაკი, მშვილდსაკინძის ნატეხი, სპილენძის კასრი, რომელშიც ეწყო სპილენძის ზოდები, ბრინჯაოს თოხი და ლაგმის ნაწილი, აგრეთვე თიხის ჭურჭლის ფრაგმენტები და ბათქაშის ნაშთები) ნაწილი ინახება საქართველოს სახელმწიფო მუზეუმში, ნაწილი - არქეოლოგიური კვლევის ცენტრის დუშეთის არქეოლოგიურ ბაზაში.
ლიტერატურა
დუშეთის მუნიციპალიტეტის არქეოლოგიური ძეგლები
სხვილოს ციხე

სხვილოს ციხე — შუა საუკუნეების ციხესიმაგრე შიდა ქართლში (ახლანდელი კასპის მუნიციპალიტეტის ტერიტორიაზე). მაღალი მთის ქედზე აღმართული ციხე გადაჰყურებს ლეხურის ხეობასა და ტირიფონის გაშლილ ვაკეს.
აგებულია XIV საუკუნეში. ვარაუდობენ, რომ აქ ციხე ადრევე იყო („მატიანე ქართლისაში“ (XI ს.) იხსენიებიან X საუკუნის მოღვაწენი დაჩი და ივანე სხვილოსელნი).
სხვილოს ციხის ისტორია დაკავშირებულია ზევდგენიძეთა (ამილახვარნი) ფეოდალური საგვარეულოს აღზევებასთან. XIV საუკუნეში მათ ჯერ სხვილოს მამული მიიღეს. აქვე იყო მათი რეზიდენცია. XVI-XVII საუკუნეებში რეზიდენცია ქვემო ჭალაში გადაიტანეს და სხვილოს ციხე-დარბაზმა მხოლოდ ციხესიმაგრის ფუნქცია მიიღო. XVII საუკუნის 30-იან წლებში სხვილოს ციხეში გამაგრებულ იოთამ ამილახვარს თავს დაესხა მეფე როსტომი და დაამარცხა. XVII საუკუნის 40-იან წლებში სხვილოს ციხე ირანის აგრესიის წინააღმდეგ მებრძოლი ქართლის გამგებლის გივი ამილახვარის ერთ-ერთი დასაყრდენი იყო. XVIII საუკუნის ბოლომდე სხვილოს ციხე ამილახვართა საგვარეულოს ეკუთვნოდა. შემდგომში მან დაკარგა თავისი ადრინდელი მნიშვნელობა. ციხე წარმოადგენს გეგმით წაგრძელებულ, ოთხკუთხედის ფორმის ნაგებობას, რომელსაც ერთადერთი ვიწრო შესასვლელი დასავლეთიდან ჰქონდა. იგი 2 მ სიმაღლეზე იყო მოთავსებული და, როგორც ჩანს, ხის კიბით ადიოდნენ იქამდე. ციხის კედლების სიმაღლე 11-14 მ აღწევს, სისქე - 2 მ, სულ ზემოთ მოწყობილი ყოფილა მებრძოლთა სამოძრაო იარუსი.
საბრძოლო ბილიკის გასწვრივ განლაგებულია სათოფურები და სალოდეები. მაღალი კედლები ქონგურებით არის დაგვირგვინებული. ციხის თავსა და ბოლოში თითო კოშკი დგას. ორივე ხუთსართულიანი უნდა ყოფილიყო, მათგან მთავარია ჩრდილოეთის კოშკი. თავდაპირველად ციხის ტერიტორიაზე მცირე ზომის ეკლესია იდგა, შემდეგში, როდესაც მოსახლეობის რაოდენობა გაიზარდა, სივიწროვის გამო მას თავზე მეორე ეკლესია დააშენეს. ეკლესიის დასავლეთით ციხის კედელთან დიდი ზომის წყალსაცავია. ციხის ტერიტორიაზე შემორჩენილია საცხოვრებელი და სამეურნეო დანიშნულების შენობათა ნაშთები.
2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.
2020 წლის დასაწყისში დაიწყო სხვილოს ციხის სარეაბილიტაციო სამუშაოები.
ლიტერატურა
ზაქარაია პ., საქართველოს ძველი ქალაქები და ციხეები, თბ., 1973 წ.;
საქართველოს ისტორიისა და კულტურის ძეგლთა აღწერილობა, ტ. 5, თბ., 1990 წ.;
სქოლიო
კასპის მუნიციპალიტეტის ციხესიმაგრეები
კულტურული მემკვიდრეობის ძეგლები შიდა ქართლის მხარეში
ეროვნული მნიშვნელობის კატეგორიის კულტურის უძრავი ძეგლები
Bozdağan

Bozdağan is a village in the Lachin District of Azerbaijan.
References
Villages in Azerbaijan
Populated places in Lachin District
სომხური დრამის ნიშანი

სომხური დრამის ნიშანი, ֏ — დამატებითი ასო-ნიშანი უნიკოდის სომხურ ჯგუფში.
რესურსები ინტერნეტში
Graphemica (֏)
ვალუტის სიმბოლოები
სომხური დრამი
დადვაძე

დადვაძე
საკუთარი სახელი დადვაძე შეიძლება აღნიშნავდეს ერთ-ერთ შემდეგ პიროვნებათაგანს:
ბონდო დადვაძე — მუსიკოსი, ფოტოჟურნალისტი
პავლე დადვაძე — ჟურნალისტი, მთარგმნელი
ქართული გვარები
ასპინძის მეჩეთი

ასპინძის მეჩეთი — ნაგებია ნაწილობრივ და სუფთად დამუშავებული ტუფის და ბაზალტის ქვით. შესასვლელი დასავლეთის მხრიდან აქვს. კარი სწორკუთხაა. მის ორივე მხარეს თითო მშვილდივით მოხრილთაღიანი სარკმელია გაჭრილი. ასეთივე ორი სარკმელია სამხრეთ კედელში მიჰრაბის ორივე მხარეს. მიჰრაბი სადად მოჩარჩოებულია, ხოლო თაღი ფარფლისებურადაა გაფორმებული. მეჩეთი დაზიანებული და უფუნქციოა. არ აქვს გადახურვა, კედლები სხვადასახვა სიმაღლეზეა შემორჩენილი. ინტერიერი და პერიმეტრი ნაშალითაა დაფარული.
რესურსები ინტერნეტში
ასპინძის მეჩეთები
სს-ის სატანკო დივიზია „ვიკინგი“

სს-ის სატანკო დივიზია „ვიკინგი“
„სს“-ის მე-5 სატანკო დივიზია „ვიკინგი“ დაარსებულ იქნა 1940 წლის 20 ნოემბერს, როგორც „ვაფენ-სს“-ის დივიზია „ვიკინგი“. იგი ნაწილობრივ შედგებოდა მოხალისეებისაგან ნიდერლანდებიდან, ბელგიიდან და სკანდინავიის ქვეყნებიდან.
დივიზიის ისტორია
თავდაპირველად ამ დივიზიის სახელად „გერმანია“ იყო შერჩეული, მაგრამ საბოლოოდ „ვიკინგზე“ შეჩერდნენ. დივიზიის პირველი მეთური იყო „სს“-ის ობერგრუპენფიურერი ფელიქს შტაინერი. 1933 წლამდე შტაინერი რაიხსვერის მაიორი იყო და ერთ-ერთი იმ ოფიცერთაგანი, რომლებიც ძველი არმიული ყაიდით იყვნენ აღზრდილნი. „ვიკინგი“ სატანკო დივიზია იყო, თუმც მასში გაცილებით მეტი ტანკი იყო ვიდრე ჰეერის ნებისმიერ ჩვეულებრივ სატანკო დივიზიაში.
შემადგენლობა
„ვიკინგი“ „სს“-ის პირველი დივიზია იყო რომლის შეამდგენლობაშიც უცხოელი მოხალისეები ირიცხებოდნენ. თუმცა ამ მოხალისეთა რიცხვი საკმაოდ ცოტა იყო და ამ მიზეზის გამო დივიზიის შემადგენლობა ყოველთვის ივსებოდა ეთნიკური გერმანელებით.
სამხედრო დანაშაული
1941 წელს დივიზიის მებრძოლებმა 600 ებრაელი დახვრიტეს გალიციაში, ხოლო 1945 წლის გაზაფხულზე საკონცენტრაციო ბანაკ მაუტჰაუზენის ებრაელ ტყვეთა ტრანსპორტირებისას მათ უამრავი დასუსტებული ტყვე მოკლეს.
ვაფენ-სს